open-index/open-wikipedia-markdown huggingface dataset:
உலகளாவிய பசுமை கட்சிகள்

சூழல் நோக்கிய கவனம் உலகின் பல பாகங்களிலும் முக்கியம் பெற்று வருகின்றது.  சூழலை அல்லது சுற்றாடலை தமது முக்கிய முனையாக முன்னிறுத்தி, இட-வல அரசியல் சிந்தனைகளுக்கு மாற்றான சிந்தனைகளுடன் தம்மை முன்னிறுத்தும் கட்சிகள் **பசுமை கட்சிகள்** என்று அழைக்கப்படுகின்றன.  உலகம் பூராகவும், குறிப்பாக மேற்கத்தைய நாடுகளில் இக்கட்சிகள் தற்சமயம் வேரூன்றி வருகின்றன.  எனினும், இக்கட்சிகள் தேர்தலில் பெரும்பான்மை ஆதரவை இன்னும் எங்கும் பெறவில்லை.  இக்கட்சிகள் கருத்தியல் கட்சிகளாகவே இப்பொழுது பெருதும் இயங்குகின்றன.

ta:உலகளாவிய பசுமை கட்சிகள்

## மேற்கோள்கள்

பகுப்பு:சூழலியல் அமைப்புகள்
கனடா பசுமைக் கட்சி

thumb|right|200px|கனேடிய பசுமைக் கட்சி

**கனடா பசுமை கட்சி (Green Party of Canada)** ஒரு கனேடிய தேசிய அரசியல் கட்சி ஆகும். இது 1983 இல் தொடங்கப்பட்டது. எலிசபெத் மே இப்பொழுது இந்தக் கட்சியின் தலைவராக உள்ளார். இக் கட்சி கடந்த தேர்தலில் 4.5% வாக்குக்களையே பெற்றுது.  இக்கட்சியில் இருந்து யாரும் நாடளுமன்ற உறுப்பினராக தெரிவு செய்யப்படவில்லை.

## மேற்கோள்கள்

பகுப்பு:கனடிய அரசியல் கட்சிகள்
தமிழர் புனர்வாழ்வுக் கழகம்

**தமிழர் புனர்வாழ்வுக் கழகம்** (*Tamils Rehabilitation Organisation*) இலாப நோக்கமற்ற, அரச சார்பற்ற நிவாரண நிறுவனமாகும். போர், இயற்கை அனர்த்தம்,ஆபத்து உதவிகள், மீள்கட்டுமானம், பொருளாதார வளர்ச்சி ஆகிய சேவைகளை இந்நிறுவனம் இலங்கையில் குறிப்பாக தமிழீழப் பகுதிகளில் வழங்கி வருகின்றது. 1984 ஆம் ஆண்டு தமிழகத்தில் ( இந்தியா)தமிழர்களால்,ஈழத்தமிழர்களால் உருவாக்கபப்ட்டது. தமிழர்களுக்காக உதவி வழங்கும் பன்னாட்டு கட்டமைப்பை கொண்ட நிறுவனமாக செயல்பட்டு வருகின்றது. இந் நிறுவனம் தமிழீழ விடுதலைப் புலிகளின் ஒரு கட்டமைப்பு அல்ல என்றும், தாம் அவர்களுடன் திட்டங்களில் சேர்ந்து பணியாற்றி மட்டுமே வருகின்றார்கள் என்று கூறி வரும் போதிலும், அமெரிக்கா, இலங்கை போன்ற சில நாடுகள் அக்கூற்றை முழுமையாக ஏற்க மறுக்கின்றன. தமிழர் புனர்வாழ்வுக் கழகம் விடுதலைப் புலிகளின் வழிநடத்தலுக்கு உட்பட்டே நடப்பதாக அமெரிக்க அறிக்கை ஒன்று சுட்டி காட்டியுள்ளது.

2002 ஆம் ஆண்டு தொடக்கம் தமிழர் புனர்வாழ்வுக்கழகம் இலங்கையின் அனைத்து பகுதிகளிலும் பணி புரிந்து வந்துள்ளது. 2005 இல் இலங்கையின் அப்போதைய ஜனாதிபதியால் சுனாமி பேரழிவில் திறமையாக செயற்பட்டதற்காக அவாட் வழங்கப்பட்டது. இதே ஆண்டு ஐக்கிய நாடுகள் அவை மற்றும் அமெரிக்க முன் நாள் அதிபர் ஆகியோரும் சுனாமி பேரனர்த்த செயற்பாட்டை பாராட்டினர்.
2007 ஆம் ஆண்டு இலங்கை அரசாங்கம் ஒரு தலைப்பட்சமாக புனர்வாழ்வுக்கழகத்தின் வங்கி கனக்கை முடக்கியது. இதே வேளை சிறிலங்கா அரச படைகளின் ஆதரவுடன் கிழக்கு மாகானத்தில் புனர்வாழ்வுக்கழக பணியாளர்கள் எழுவர் கடத்தப்பட்டு கொலை செய்யப்பட்டனர். இதனைத்தொடர்ந்து புனர்வாழ்வுக்கழகம் கொழும்பு மேல் நீதிமன்ரத்தில் வழக்கு தாக்கல் செய்தது.

2008 இல் அனைத்துலக புனர்வாழ்வுக்கழக நிறைவேற்று அதிகாரி திரு. கே.பி.றெஜி அவர்களை குற்றவாளி என அறிவித்த சிறிலங்கா அரசு அவருக்கு பிடி விறாந்து பிறப்பித்தது.
2009 முள்ளிவாய்க்கால் இறுதி சமர் வரை புனர்வாழ்வுக்கழகம் வன்னி மக்களுக்கு இறுதிவரை சேவையாற்றியது. அதன் பின்னர் 40 இற்கு மேற்பட்ட புனர்வாழ்வுகழகத்தினர் கொல்லப்பட்டனர். போர் முடிந்த கையுடன் சிறிலங்கா அரசாங்கத்திடம் சரண்டைந்த புனர்வாழ்வுக்கழக தலைவர் உட்பட பல அதிகாரிகள் கைது செய்யப்பட்டு விசாரணைகள் இன்றி தடுத்து வைக்கப்பட்டுள்ளனர்.

தமிழர் புனர்வாழ்வுக் கழகம், அனைத்துலக அளவில் ஆழிப்பேரலை மீள்கட்டமைப்பிற்காக திரட்டிய நிதி தமிழீழ விடுதலைப் புலிகளின் இராணுவக் கட்டமைப்பை விருத்தி செய்வதற்கு பயன்படுத்தப்பட்டுள்ளது என்று குற்றஞ்சாட்டி தமிழர் புனர்வாழ்வுக் கழகத்தின் சொத்துக்களை ஐக்கிய அமெரிக்கா முடக்கியுள்ளது.

## இவற்றையும் பார்க்கவும்
*தமிழீழ விடுதலைப் புலிகளின் உள் கட்டமைப்பு

## மேற்கோள்கள்


## வெளி இணைப்புகள்
* http://www.troonline.org/

பகுப்பு:தமிழர் ஆபத்து உதவி அமைப்புகள்
பகுப்பு:அகதிகள்பகுப்பு:தமிழீழம்
பகுப்பு:தமிழ்நாட்டு சமூக வரலாறு
இளங்கீரன்

**இளங்கீரன்** (*சுபைர் இளங்கீரன்*, 04 ஜனவரி 1927  - 12 செப்டம்பர் 1997) ஈழத்து முஸ்லிம் எழுத்தாளர்களில் தனித்துவமானவர். புதினம், சிறுகதை, நாடகம், இலக்கிய விமர்சனம், இலக்கியக் கட்டுரைகள் என்பவற்றில் மட்டுமல்லாமல் பத்திரிகையாளராகவும் சேவையாற்றியிருக்கிறார். ஏறத்தாழ இருபதுக்கு மேற்பட்ட புதின நூல்களை எழுதிச் சாதனை புரிந்தவர். சிறந்த மேடைப் பேச்சாளர். மரகதம் என்ற இலக்கிய சஞ்சிகையை 1961 இல் தொடங்கி சில காலம் நடத்தினார். இலங்கை முற்போக்கு எழுத்தாளர் சங்கத்தின் தோற்றத்தோடு அதில் இணைந்து செயற்பட்டவர்களில் ஒருவர்.

## வாழ்க்கைச் சுருக்கம்
சுபைர் இளங்கீரன் 1927 ம் ஆண்டு யாழ்ப்பாணத்தில் பிறந்தார். 20 வயது முதல் எழுத்துத்துறையில் ஈடுபாடு காட்டி வந்துள்ளார். மலேசியாவில் *இனமணி* பத்திரிகைக்கு ஆசிரியராக இருந்த இவர் இலங்கையில் *தொழிலாளி*, *ஜனவேகம்* ஆகிய அரசியல் ஏடுகளின் பிரதம ஆசிரியராகப் பணியாற்றியுள்ளார். அரசியல், பொருளாதாரம், சரித்திரம், சமூகப் பிரச்சினைகள் மதம் சார்ந்த கட்டுரைகள் எழுதியிருக்கிறார். தினகரன் பத்திரிகையில் இவர் தொடராக எழுதி வந்த *நீதியே நீ கேள்* தொடர் கதை வாசகர்களால் மிகவும் வரவேற்கப்பட்டதோடு பின்னர் நூலாக வெளிவந்தது.

## வானொலி நாடகங்கள்
இலங்கை வானொலி தேசிய சேவையில் இவர் எழுதிய ஏராளமான நாடகங்கள் ஒலிபரப்பாகின. "மனித புராணம்", "வாழப்பிறந்தவர்கள்" போன்ற தொடர் நாடகங்களும் அவற்றில் அடங்கும்.

## மேடை நாடகம்
பாரதி நூற்றாண்டை ஒட்டி இவர் எழுதித் தயாரித்த *மகாகவி பாரதி* நாடகம் 1982 டிசம்பரிலும், 1983 மார்ச்சிலும் கொழும்பில் மேடையேறியது.

## எழுதிய நாவல்கள்
* *ஓரே அணைப்பு*
* *மீண்டும் வந்தாள்*
* *பைத்தியக்காரி*
* *பொற்கூண்டு*
* *கலா ராணி*
* *மரணக் குழி*
* *காதலன்*
* *அழகு ரோஜா*
* *வண்ணக் குமரி*
* *காதல் உலகிலே*
* *பட்டினித் தோட்டம்*
* *நீதிபதி*
* *எதிர்பார்த்த இரவு*
* *மனிதனைப் பார்*
* *மனிதர்கள்*
* *புயல் அடங்குமா?* (1954, தினகரன்)
* *சொர்க்கம் எங்கே* (1955, தினகரன்)
* *மனிதர்கள்* (1956, தினகரன்)
* *இங்கிருந்து எங்கே?* (1961, தினகரன்)
* *காலம் மாறுகிறது* (1964, தினகரன்)
* *மண்ணில் விளைந்தவர்கள்* (1960, தமிழன்).
* *அவளுக்கு ஒரு வேலை வேண்டும்* (1972, வீரகேசரி).
* *அன்னை அழைத்தாள்* (1977, சிரித்திரன்)

## வெளிவந்த நூல்கள்
* *தென்றலும் புயலும்* (நாவல், 1955)
* *நீதியே நீ கேள்!* (நாவல், 1959)
* *ஈழத்து முற்போக்கு இலக்கியமும் இயக்கமும்* (1994)
* *தேசிய இலக்கியமும் மரபுப் போராட்டமும்* (கட்டுரைத் தொகுப்பு, 1993)
* *பேராசிரியர் கைலாசபதி நினைவுகளும் கருத்துக்களும்* (கட்டுரைத் தொகுப்பு, 1992)

## சமூகப் பணிகள்
யாழ்ப்பாணம் முஸ்லிம் வட்டாரத்தில் அமைந்துள்ள குளத்தடி பள்ளிவாசல் (சின்னப் பள்ளிவாசல்) சீர்திருத்த சபையின் செயலாளராகக் கடமையாற்றி பெரிய குளம், சின்னக்குளம் ஆகியவற்றைப் புனரமைத்தார்.

## மதிப்பளிப்புக்கள்
* இலங்கை முஸ்லிம் சமய கலாசார இராஜாங்க அமைச்சு 1992 முற்பகுதியில் *வாழ்வோரை வாழ்த்துவோம்* எனும் வைபவத்தில் *இலக்கிய வேந்தர்* எனும் பட்டத்தையும் விருதையும் வழங்கி கௌரவித்தது.
* 1992 இல் இந்து சமய, கலாசார இராஜாங்க அமைச்சு நடத்திய சாகித்திய விழாவில் *இலக்கியச்செம்மல்* எனும் பட்டமும் விருதும் இவருக்கு வழங்கப்பட்டது.

## மேற்கோள்கள்

## வெளி இணைப்புகள்
* ஈழத்து முற்போக்கு இலக்கியத்தின் எழுச்சிக்கு பெரும் பங்களிப்புச் செய்த இளங்கீரன்

பகுப்பு:இலங்கை முஸ்லிம் எழுத்தாளர்கள்
பகுப்பு:1927 பிறப்புகள்
பகுப்பு:1997 இறப்புகள்
பகுப்பு:யாழ்ப்பாண மாவட்ட மக்கள்
வட அமெரிக்கத் தமிழ்ச் சங்கப் பேரவை

**வட அமெரிக்கத் தமிழ்ச்சங்கப் பேரவை** (*Federation of Tamil Sangams of North America*, FeTNA) என்பது வட அமெரிக்க தமிழ்ச்சங்கங்களின் ஒரு குடையமைப்பு ஆகும். இவ் அமைப்பில் 50 இற்கும் மேற்பட்ட தமிழ்ச் சங்கங்கள் அங்கம் வகிக்கின்றன. ஒருவருக்கு ஒருவர் உதவி ஒற்றுமையில் பலம், பயன் காண்பதற்கு பாலமாக இருப்பதே இச்சங்க இருப்பிற்கு காரணமாகும். தமிழ் மொழி, பண்பாடு, சமூகம் ஆகியவற்றை பேணி வளர்ப்பதே இச்சங்கத்தின் முக்கிய நோக்காகும்.

இச்சங்கம் ஒவ்வொரு ஆண்டும் மாநாடு மற்றும் ஒன்றுகூடல் நடாத்துகின்றது. 2008 இல் தனது ஆண்டு விழாவை பெரியசாமி தூரன் நூற்றாண்டு விழாவாக இச்சங்கம் கொண்டாடியது.

## மேற்கோள்கள்

## வெளி இணைப்புகள்
* https://fetna.org/
* FeTNA யூடியூப் பக்கம்
* http://www.fetna2006.org/ 

பகுப்பு:தமிழ்ச் சங்கங்கள்
பகுப்பு:ஐக்கிய அமெரிக்கத் தமிழர் அமைப்புகள்
இந்தியா 2020

இந்தியாவை வளர்ச்சி பெற்ற நாடாக மாற்றுவதற்கான ஒரு திட்டமாக **இந்தியா 2020**.  அப்துல் கலாம், ய. சு. ராஜன் மற்றும் பலரின் சிந்தனையில், வழிகாட்டலில் இந்திய இளைஞர்களுக்குரிய ஒரு சவாலாக, கடமையாக இத்திட்டம் முன்னெடுக்கப்பட்டது.

## வெளியிணைப்புகள்
* http://www.indiavision2020.org/index.htm 
* http://planningcommission.nic.in/plans/planrel/pl_vsn2020.pdf
* http://www.india2020.in/ 
* India 2026: What will life be like? - BBC

பகுப்பு:இந்தியா
பகுப்பு:2020
பகுப்பு:21 ஆம் நூற்றாண்டில் இந்தியா
பகுப்பு:இந்தியாவைப் பற்றிய நூல்கள்
வருணன்

**வருணன்** அல்லது வருண தேவன் வேதகாலத்தில் மிகச் சிறப்புப் பெற்றிருந்த தேவர்களில் ஒருவன். வேதகாலத்தில் சிறப்புப் பெற்றிருந்த ஆதித்தர்கள் எனப்படும் பன்னிருவரில் ஒருவன். உலகம் முழுவதும் பரந்து இருப்பவன் இவன் என்று கூறப்படுகிறவன். வருணன் ஆகாயத்தைக் குறிப்பவனாகவும், மேகம், மழை, ஆறு, கடல் போன்ற நீர் சார்பான அம்சங்களுடன் தொடர்பு படுத்தப்படுபவனாகவும் உள்ளான்.

அளவற்ற அறிவுத்திறனும், வலுவும் உள்ளவனாகப் புகழப்படும் இவன், உலகம் முழுவதையும் மேற்பார்வை செய்து வருவதாக அக்கால இந்துக்கள் கருதினார்கள். இதனால் வருணனை ஆயிரம் கண்கள் உடையவனாக இந்து சமய நூல்கள் சித்தரிக்கின்றன.

ஆரம்பகாலத்தில் இப் பிரபஞ்சம் முழுமையையும் ஆள்பவன் இவனே என்றும் கருதப்பட்டது. எனினும் வேதகாலத்தின் பிற்பகுதிகளில் இந்திரன் சிறப்புப் பெறத் தொடங்கியபோது, வருணனின் முக்கியத்துவம் குறைந்து விட்டது எனலாம்.  
## வருணன் தமிழர் தெய்வம்
நெய்தல் எனப்படும் கடல் சார்ந்த நில மக்களின் தெய்வம் வருணன் எனத் தொல்காப்பியம் குறிப்பிடுகிறது.

பழையர் பரதவர் எனப்படும் குடிமக்கள் முத்துக்களையும், வலம்புரிச் சங்குகளையும் கடல் தெய்வத்துக்குக் காணிக்கையாகச் சொரிந்து வழிபட்டனர்.

யாழிசை கூட்டிக் கானல் வரி பாடிய மாதவி கோவலன் அல்லாத வேறொருவன் மேல் தான் காதல் கொண்டது போல் பாடிய பொய்ச்சூளைப் பொருத்தருளவேண்டும் எனக் கடல்தெய்வத்தை வேண்டித் தன் பாடலை முடிக்கிறாள்.

## இவற்றையும் பார்க்கவும்
* இந்துக் கடவுள்கள்
* ஆதித்தர்கள்

## அடிக்குறிப்பு

பகுப்பு:தேவர்கள்
பகுப்பு:பன்னிரு ஆதித்தர்கள்
பகுப்பு:ரிக் வேத கடவுள்கள்
இந்தியத் தேர்தல் ஆணையம்

**இந்தியத் தேர்தல் ஆணையம்** (*Election Commission of India*) இந்திய அரசியலமைப்புச் சட்டத்தால் நிறுவப்பெற்ற ஒரு அமைப்பு. தன்னாட்சி பெற்ற இவ்வமைப்பு பகுதியளவு நீதித்துறை போன்றது. இதன் பணி மக்கள் மன்றங்களுக்கான பெயராட்சி உறுப்பினர் தேர்தல்களை நடுநிலையோடு நடத்துவதாகும். இந்திய அரசியலமைப்புச் சட்டம் இவ்வாணையத்திற்கு இந்தியக் குடியரசுத் தலைவர், இந்தியக் குடியரசுத் துணைத் தலைவர், மாநில சட்டப் பேரவைகள் மற்றும் நாடாளுமன்றத் தேர்தல்களை நடத்தவும், மேற்பார்வையிடவும் பணித்துள்ளது. இது தொடர்பான சட்டம் மக்கள் பிரதிநிதித்துவ சட்டம் 1951 ஆகும். மேலும் இந்தியாவில் தமிழ்நாட்டில் மட்டுமே அதிகமான அரசியல் கட்சிகள் உள்ள மாநிலம் என்று இந்திய தேர்தல் ஆணையம் அதிகார பூர்வமான தகவல் வெளியிட்டுள்ளது.

## தேர்தல் ஆணையர்கள்
இந்தியத் தேர்தல் ஆணையத்தின் தலைவராக இந்தியத் தலைமைத் தேர்தல் ஆணையர் இருப்பர். அவருக்கு உதவிட இரண்டு தேர்தல் ஆணையர்கள் இருப்பர். இந்தியத் தலைமை ஆணையர் மற்றும் பிற இரண்டு ஆணையர்களையும் இந்தியக் குடியரசுத் தலைவரால் நியமிக்கப்படுகின்றனர். இவர்களது பதவிக்காலம் 65 வயது நிரம்பும் வரை அல்லது ஆறு ஆண்டுகள் ஆகும்

## இந்தியத் தலைமைத் தேர்தல் ஆணையர்கள் பட்டியல்

## தேர்தல் செலவுக்கான உச்சவரம்பு
மாநிலத்தின் அளவு, தொகுதியின் அளவு, வாக்காளர்களின் எண்ணிக்கை என்று எதையுமே கணக்கில் கொள்ளாமல் மக்களவை தொகுதிக்கு ரூ.70 இலட்சமும், சட்டப் பேரவைத் தொகுதிக்கு ரூ.29 இலட்சமும்  ஒரு வேட்பாளர் செலவு செய்யலாம் என்று மத்திய தேர்தல் ஆணையம் வரம்பு விதித்துள்ளது.

## இதனையும் காண்க
* இந்தியத் தலைமைத் தேர்தல் ஆணையர்
* இந்திய தேர்தல் ஆணையாளர்
* மக்கள் பிரதிநிதித்துவ சட்டம் 1951

## வெளி இணைப்புகள்
* அதிகாரப்பூர்வ வலைத்தளம்

## மேற்கோள்கள்

பகுப்பு:இந்தியத் தேர்தல் ஆணையம்
பகுப்பு:இந்தியத் தேர்தல்கள்
பகுப்பு:இந்திய ஆணைக்குழுக்கள்
இந்திய உயர் நீதிமன்றங்கள்

இந்தியாவின் நீதியாண்மை அமைப்பு அதன் உச்ச நீதிமன்றத்தால் வரையறுக்கப்பட்டதாகும். இதன்படி அமைக்கப்பட்ட 25 *இந்திய உயர் நீதிமன்றங்கள்*' தத்தம் வரம்பிற்குட்பட்ட மாநிலங்களில்  நீதிமுறைப் பணிகளை செலுத்துகின்றன. இந்தியாவின் மாநிலங்கள் மற்றும் ஒன்றிய பகுதிகள் இவற்றின் நீதியாண்மையின்கீழ் வருகின்றன.

**வரையறை**

உயர்நீதிமன்றங்களுக்கு கீழ் உரிமையியல் (சமூக நலன்) நீதிமன்றங்கள் (சிவில்), குடும்ப நல நீதிமன்றங்கள், குற்றவியல் நீதிமன்றங்கள் (கிரிமினல்) மற்றும் இதர மாவட்ட நீதிமன்றங்கள் செயல்படுகின்றன.

**தண்டனை அதிகாரம்**

உயர்நீதிமன்றங்களின் மூல நீதிமுறைமையின் முதன்மையானது மாநிலத்தின் உரிமை இயல் (சமூக நலன்) நீதிமன்றங்களை உள்ளடக்கியது ஆகும். மற்றும் தண்டிக்கப்படக்கூடிய குற்றங்கள், மரண தண்டணை விதிக்கக்கூடிய  குற்றங்களை விசாரிப்பதும் அகும்.

**விசாரணை அதிகாரம்**

கீழ் நீதிமன்றங்களால் வழங்கப்படும் மேல்முறையீட்டு மனுக்கள் மற்றும் (writ-ரிட்) அழைப்பாணை மனுக்கள் போன்ற வழக்குகளை இந்திய அரசியல் சட்ட விதி 224-இன்படி விசாரணை செய்யும்.

**இந்திய அரசியலமைப்புச் சட்டம்**

உயர்நீதிமன்றங்கள் இந்திய அரசியலமைப்புச் சட்டத்தின் பகுதி 4, அத்தியாயம் 5,  விதி 214-இன்படி நிறுவப்பட்டுள்ளன.

## அமர்வு மற்றும் மாவட்ட நீதிமன்றங்கள்
[thumb|300px|[மும்பையிலுள்ள பாம்பே உயர் நீதிமன்றம்]]

ஒவ்வொரு மாநிலங்களும் அதன் மாவட்டங்களை நீதிபரிபாலணைக்கு ஏற்ப பிரிக்கப்படும். இவை மாவட்ட அமர்வு நீதிபதியால்  (தொடர் விசாரணை நீதிபதி-அமர்வு நீதிபதி) அல்லது மாவட்ட நீதிபதியால்,  நீதிமன்றங்களில் விசாரணை மேற்கொள்ளப்படும்.

உரிமை இயல்(சமூக நல) வழக்குகள் மாவட்ட நீதிபதியால்  மேற்கொள்ளப்படும் . குற்றவியல் வழக்குகளை அமர்வு நீதிபதி மேற்கொள்வார். அமர்வு நீதிபதியே உயர் நீதிமன்றத்தின் தலைமை நீதிபதிக்கு அடுத்தபடியாக  அதிக அதிகாரத்தில் உள்ள நீதிபதியாவார்.

உயர் நீதிமன்றங்களின் நீதிபதிகள்,  இந்தியக் குடியரசுத் தலைவரின் பெயரால், இந்திய உச்ச நீதிமன்ற தலைமை நீதிபதி மற்றும் மாநில ஆளுநரால் நியமிக்கப்படுகின்றனர்.

உயர் நீதிமன்றங்கள் உயர் நீதிமன்ற தலைமை நீதிபதியின் தலைமையில் இயங்குகின்றன. இவர்களின் பதவிப்படி நிலை மாநிலத்திற்குள்ளே **#14** என்றும் மாநிலத்திற்கு **#17** என்றும் வழங்கப்பெற்று  அழைக்கப்படுகின்றனர்.

**நீதிபதிகளின் எண்ணிக்கை**

இதர நீதிபதிகளின் எண்ணிக்கை அந்தந்த மாநிலங்களில் கடந்த 5 ஆண்டுகளில் நடந்த வழக்குகளின் எண்ணிக்கையைக் கொண்டு, தேசிய சராசரி  சதவிகிதம் கணக்கிட்டு  அதன்படி நீதிபதிகளின் எண்ணிக்கைக் கூட்டவோக் குறைக்கவோப் படுகின்றது.

**பழமையானது**

இந்திய உயர் நீதி மன்றத்தில் மிகவும் பழமையானது கொல்கத்தா உயர் நீதிமன்றமே. இது நிர்மானிக்கப்பட்டது 1862.

**சுற்று அமர்வு**

அமர்வு நீதிமன்றங்களும் மாநில, வழக்குகளின் தன்மைக்கு ஏற்றவாறு செயல்படுகின்றன. சிறிய மாநிலங்களில் சுழற்சி அ சுற்று அமர்வு நீதிமன்றங்களாக செயல்படுகின்றன. இவை சுழற்சி அ சுற்று நீதிமன்றங்கள் எனப்படுகின்றது.

## உயர் நீதிமன்றங்கள்
**இருபத்தினான்கு-(24)** உயர்நீதிமன்றங்களின்  பட்டியல் மாநிலங்களின் வரிசைப்படி பெயர்கள், ஆளுமை (தலைமை), அமர்வு மற்றும் அனுமதிக்கப்பட்ட அதிகபட்ச நீதிபதிகளின் எண்ணிக்கைகள் கீழே கொடுக்கப்பட்டுள்ளன.



## உயர் நீதிமன்றங்கள் மாநிலங்களின் வரிசைப்படி/ யூனியன் பிரதேசங்கள்




## மேற்கோள்கள்
* 
* 
* 
* 


பகுப்பு:இந்தியாவில் நீதித்துறை
ஏக பிரதிநிதித்துவம்

**ஏக பிரநிதித்துவம் (sole representation)** என்பது முழு ஆதிக்க, எதிர்ப்புகள் அற்ற, தனியுரிமை கொண்ட, மொத்த பிரதிநிதித்துவத்தையே குறிக்கும் எனலாம்.  ஏக என்ற சொல்லை ஆங்கிலத்தில் sole, mono, total, absolute போன்ற சொற்கள் குறித்து நிற்கின்றன.

பொதுவாக, சுதந்திரமான நம்பிக்கைக்குரிய தேர்தல் மூலமே ஒரு மக்கள் குழுவை ஒரு கட்சியோ, தலைவர்களோ பிரதிநிதித்துவம் செய்ய உரிமை பெறுகின்றனர்.

ஏக பிரதிநித்துவம் என்பது 100 விழுக்காடு ஆதவுடன் பிரதிநிதித்துவம் செய்ய உரிமை பெறுவதென்பதாகும்.

பகுப்பு:அரசாட்சி முறைமைகள்
உடல்சார் மானிடவியல்

**உடல்சார் மானிடவியல்** அல்லது உயிரியல்சார் மானிடவியல் என்பது, உயிரியல்சார் பரிணாமம், பரம்பரையியல் மரபுரிமை, போன்றவற்றின் பொறிமுறைகள், மற்றும் உயர்பாலூட்டியியல், மனித பரிணாமத்தின் தொல்லுயிர்ப் பதிவுகள் முதலியவை பற்றி ஆராயும் துறையாகும்.

சார்லஸ் டார்வினுடைய பரிணாமக் கோட்பாடு அல்லது கூர்ப்புக் கோட்பாடு எனப்படும், இயற்கைத் தேர்வுக் கோட்பாடு, மற்றும் கிரெகோர் மெண்டலின் பரம்பரையியல் கோட்பாடு ஆகியவற்றின் தோற்றத்துக்கு முன்பே 19 ஆம் நூற்றாண்டில் உடல்சார் மானிடவியல் தோற்றம் பெற்றது.

## குறிப்பிடத்தக்க உடல்சார் மானிடவியலாளர்கள்
* ரேமாண்ட் டார்ட்
* குட்டால்
* டயேன் ஃபாசி
* பிருட்டே கால்டிகாசு

## இவற்றையும் பார்க்கவும்
* மானிடவியல்
* பண்பாட்டு மானிடவியல்
* விலங்கின நடத்தையியல்
* மனிதக் கூர்ப்பு
* தொல்லுயிரியல்
* முதனியியல்

## மேற்கோள்கள்

பகுப்பு:மானிடவியல்
உலகத் தமிழ் மொழி அறக்கட்டளை

தமிழ் மொழியையும், பண்பாட்டையும், சமூகத்தையும் மேம்படுத்திப் பயன் பெறுவதை நோக்கமாக கொண்ட ஒரு அமைப்பே **உலகத் தமிழ் மொழி அறக்கட்டளை** (International Tamil Language Foundation) ஆகும்.  இவ்வமைப்பு பெரும்பாலும் ஐக்கிய அமெரிக்காவிலேயே இயங்குகின்றது.  எனினும், உலகத் தமிழர்கள் பலரும் இணைந்து செயலாற்றுகின்றார்கள்.

## உலகத் தமிழ் மொழி அறக்கட்டளையின் செயற் திட்டங்கள்

* திருக்குறள் மொழிபெயர்ப்பு & தமிழ் பண்பாட்டுக் கைநூல் (முடிவுபெற்றது)
* தமிழிசை புத்துயிர்ப்பு - திருக்குறள் இசை மலர் (முடிவுபெற்றது)
* மேற்கத்திய விஞ்ஞான ஒளிநாடக்களையும் புத்தகங்களையும் தமிழில் மொழி பெயர்த்தல்
* வள்ளுவர் கல்வி நிலையங்களைக் கோயில்களில் நிறுவுதல் - நூலகமும் வாசிக்க இடமும்
* தமிழ்ப் பண்பாட்டுவெளி - அரிய சுவடிகளைப் பட்டியலிடல் பதிப்பித்தல்
* தமிழ் வட்டம்
* குறள் வழி அமைப்புகளின் பட்டியல் தாயாரிப்பு
* கருநாடக இசைக் கல்வி

## வெளி இணைப்புகள்
* http://www.kural.org/

பகுப்பு:ஐக்கிய அமெரிக்கத் தமிழர் அமைப்புகள்
ஏ. ஈ. மனோகரன்

**ஏ. ஈ. மனோகரன்** (இறப்பு: 22 சனவரி 2018) இலங்கையைச் சேர்ந்த புகழ்பெற்ற பொப் இசைப் பாடகரும் திரைப்பட நடிகரும் ஆவார். பல மொழிப் பாடல்கள் பாடுவதிலே திறமை வாய்ந்தவர். *பொப்பிசைச் சக்கரவர்த்தி* எனப் பாராட்டுப் பெற்றவர். இவரது ரசிகர்கள் தமிழர் மட்டுமின்றி சிங்களவரும் ஆவர்.

இவர் பாடிய *சுராங்கனி.. சுராங்கனி.. சுராங்கனிடா மாலுகெனாவா...* என்ற பாடல் இலங்கை இந்திய இரசிகர்கள் மத்தியில் பேராதரவைப் பெற்றது.  இவர் *சிலோன் மனோகர்* என்ற பெயரில் தென்னிந்தியத் திரைப்படங்களிலே நடித்தும் பாடியும் உள்ளார்.

## மறைவு
சென்னை கந்தன்சாவடியில் வசித்து வந்த ஏ. ஈ. மனோகரன் சிறுநீரகக் கோளாறு காரணமாக, 2018 சனவரி 22 அன்று இரவு 7.30 மணியளவில் தனது 73-வது அகவையில் சென்னையில் காலமானார்.

## இலங்கையில் நடித்த திரைப்படங்கள்
* பாசநிலா
* வாடைக்காற்று
* புதிய காற்று (கௌரவத் தோற்றம்)

## இந்தியாவில் நடித்த திரைப்படங்கள்
**டூபான் மெயில்* (தெலுங்கு)
**'தடவரா* (மலையாளம்)
**மாமாங்கம்*
**சக்தி*
**கழுகன்*
**ஆவேசம்* (மலையாளம்)
**கோளிளக்கம்* (மலையாளம்)
**குரு*
**காஷ்மீர் காதலி*
**ராஜா நீ வாழ்க*
**காட்டுக்குள்ளே திருவிழா*
**உலகம் சுற்றும் வாலிபன்*
**நீதிபதி*
**லாரி டிரைவர் ராஜாகண்ணு*
**தீ*
**ஜே.ஜே*

## மேற்கோள்கள்

*சென்னையின் கானாவில்கூட சுராங்கனியின் தாக்கம் இருக்கிறது!, விகடன்

## வெளி இணைப்புகள்
* ஏ. ஈ. மனோகரனின் சில பாடல்கள் 

பகுப்பு:2018 இறப்புகள்
பகுப்பு:திரைப்படப் பாடகர்கள்
பகுப்பு:இலங்கைக் கலைஞர்கள்
பகுப்பு:ஈழத்துக் கலைஞர்கள்
பகுப்பு:இலங்கைத் தமிழ்த் திரைப்பட நடிகர்கள்
பகுப்பு:சென்னைப் பாடகர்கள்
சுற்றுச்சந்தி

**சுற்றுச்சந்தி** (roundabout) என்பது சாலைச் சந்திப்பு வகைகளுள் ஒன்றாகும். இவ்வகைச் சந்திப்புகளில், மையத்தில் அமைந்துள்ள வட்டவடிவத் தீவு ஒன்றைச் சுற்றிப் போக்குவரத்து நகர்ந்து செல்லும். சந்திப்பை நோக்கி வருகின்ற வண்டிகள், தீவைச் சுற்றி நகர்ந்துகொண்டிருக்கும் வண்டிகளுக்கு வழி விட்ட பின்பே சந்திப்புக்குள் நுழைய முடியும். இக்காலத்தில் புழக்கத்திலிருக்கும் சுற்றுச்சந்திகள் அறிமுகமாவதற்கு முன்னர், போக்குவரத்து வட்டப்பாதைகள் (traffic circle) என அழைக்கப்பட்ட அளவில் பெரியவையான ஒருவகைச் சந்திப்புகள் இருந்தன. சுற்றுச்சந்திகள், போக்குவரத்து வட்டங்கள் மற்றும் வழமையான குறுக்குச்சாலைச் சந்திப்புகளைவிட பாதுகாப்பானவையாகும். ஆனாலும் சுற்றுச் சந்திகள் நெடுஞ்சாலைகள் மற்றும் அவற்றையொத்த விரைவு வாகனப் போக்குவரத்துள்ள சாலைகளின் போக்குவரத்துக்குப் பொருத்தம் இல்லாதவையாகும்.

## வரலாறு

முதலாவது நவீன சுற்றுச்சந்தி, 1904 ஆம் ஆண்டில் ஐக்கிய அமெரிக்காவின் நியூயார்க் நகரில் அமைக்கப்பட்டது. எனினும், பழைய போக்குவரத்து வட்டப்பாதைகள் தொடர்பான பாதுகாப்பு மற்றும் போக்குவரத்துக் கொள்ளளவுப் (capacity) பிரச்சினைகளுக்குத் தீர்வுகண்டு, பிரித்தானியப் பொறியியலாளர்களால் அவை திருத்தியமைக்கப்பட்ட பின்பே சுற்றுச்சந்திகள் பரவலான புழக்கத்துக்கு வந்தன. சுற்றுச்சந்திகளில் மையப் பகுதியில் சுற்றிக் கொண்டிருக்கும் வண்டிகளுக்கு முன்னுரிமை கொடுப்பது மூலம் சந்திப்புக்குள் நுழைவது ஒழுங்கு படுத்தப்பட்டதனால், இது தொடர்பில் வட்டப்பாதைகளிலிருந்த குழப்பநிலை தவிர்க்கப்பட்டதுடன், நிறச்சமிக்ஞை விளக்குகள் பொருத்தப்பட்ட சந்திப்புகளில் உள்ளது போன்ற தாமதங்களும் ஓரளவுக்குக் குறைக்கப்பட்டன.  

## இவற்றையும் பார்க்கவும்

* சந்தி

பகுப்பு:போக்குவரத்து
ஏப்ரல் 2006

## செய்தி தொகுப்பு
## [[ஏப்ரல் 28, 2006]]
* (திருகோணமலை, இலங்கை) முத்தூரில் இராணுவம் குண்டு வீச்சு, பொது மக்கள் பலி, இடப்பெயர்வு  பிபிசி-ஆங்கிலம்

## [[ஏப்ரல் 26, 2006]]
* (கொழும்பு, இலங்கை) தமிழீழ விடுதலைப் புலிகளின் கரும்புலி என்று சந்தேகிக்கப்படும் பெண் ஒருவர் மேற்கொண்ட தற்கொலை தாக்குதலில் ஒன்பது பேர் பலி, இலங்கை இராணுவ தளபதி படு காயம்.  விக்கிசெய்திகள்
பகுப்பு:2006 செய்திகள்
மங்களூர்

**குட்லா** () கன்னடத்தில் "ಮಂಗಳೂರು" துளுவில் "குட்லா" கொங்கணியில் "கொடியல்" மற்றும் பியரியில் "மைகலா" என அழைக்கப்படுகிறது) கர்நாடக மாநிலத்தின் தெற்கு கன்னட மாவட்டத்தின் தலைமையிட நகரம் ஆகும். இது ஒரு துறைமுக நகரமாகும்.  மாநிலத்தின் நான்காவது பெரிய நகரமாகும் இதன் மேற்கில் அரபிக் கடலும் கிழக்கில் மேற்குத் தொடர்ச்சி மலையும் உள்ளன.

thumb|250px|குட்லா

இங்கு துளு,கொங்கணி, மற்றும்  கன்னடம் ஆகிய மொழிகள் பொதுவாகப் பேசப்படுகின்றன.

## தட்ப வெப்ப நிலை

## மேற்கோள்கள்

பகுப்பு:கருநாடக மாநிலத்திலுள்ள ஊர்களும் நகரங்களும்
பகுப்பு:கர்நாடகாவிலுள்ள மாநகரங்கள்
பகுப்பு:மங்களூர்
பகுப்பு:தட்சிண கன்னட மாவட்டம்
இடைவெட்டுச் சந்தி

ஒரே தளத்தில், நிலமட்டத்தில், சாலைகள் ஒன்றையொன்று சந்திக்கும் அல்லது இடைவெட்டும் இடம் **இடைவெட்டுச் சந்தி** (intersection) எனப்படும். மூன்று சாலைகள் ஓரிடத்தில் சந்திக்கும்போது அது முச்சந்தி எனவும் நான்கு சாலைகளின் சந்திப்பு நாற்சந்தி எனவும் அழைக்கப்படுகின்றது. முச்சந்தி என்பது தொடர்ந்து செல்லும் சாலையொன்றை இன்னொரு சாலை சந்திக்கும்போது ஏற்படும் "T" - சந்திப்பாகவோ அல்லது, மூன்று வெவ்வேறு சாலைகள் சந்திக்கும் "Y" - சந்திப்பாகவோ இருக்கலாம். அதுபோலவே நாற்சந்தியும் இரண்டு தொடர்ந்து செல்லும் சாலைகள் இடைவெட்டும் இடமாகவோ அல்லது நான்கு வெவ்வேறு சாலைகள் சந்திக்கும் இடமாகவோ இருக்கக்கூடும். நான்குக்கு மேற்பட்ட சாலைகளும் ஒரே சந்திப்பில் இடம் பெறுவதுண்டு.
thumb|இடைவெட்டுச்சந்தி

## வகைகள்

இடைவெட்டுச் சந்திகள், கட்டுப்பாடுகளற்ற சந்திகளாக அல்லது கட்டுப்பாட்டு ஒழுங்குகளுடன் கூடிய சந்திகளாக இருக்கின்றன.

## இவற்றையும் பார்க்கவும்

* இடைமாற்றுச்சந்தி

பகுப்பு:சாலைப் போக்குவரத்து

## மேற்கோள்கள்
இடைமாற்றுச்சந்தி

சாலைப் போக்குவரத்துத் துறையில், **இடைமாற்றுச்சந்தி** [interchange (road)] என்பது, ஒன்று அல்லது பல சாய்தளச் சாலைகளையும், பல்தளச்சாலை அமைப்பையும் பயன்படுத்தி, ஒரு சாலையில் செல்லும் போக்குவரத்தாவது, அதேதளத்தில் வேறெந்தப் போக்குவரத்துக் குறுக்கீடுமின்றி அமையும் ஒரு சந்தி ஆகும்.

## இவற்றையும் பார்க்கவும்

* இடைவெட்டுச் சந்தி

பகுப்பு:சாலைப் போக்குவரத்து

## மேற்கோள்கள்

பகுப்பு:பாலங்கள்
பன்சன் சுடரடுப்பு

**பன்சன் சுடரடுப்பு** (Bunsen burner) என்பது எல்லாச் சோதனைச்சாலைகளிலும் பொதுவாகக் காணப்படும் ஒரு கருவியாகும். இது சூடாக்குதல், எரித்தல், தொற்று நீக்குதல் போன்ற தேவைகளுக்குப் பயன்படுகின்றது.

ராபர்ட் வில்ஹெல்ம் பன்சன் (Robert Wilhelm Bunsen) என்பவரின் பெயர் இக் கருவிக்குக் கொடுக்கப்பட்டிருந்தாலும், பரவலாக நம்பப்படுவதுபோல் இவர் இந்தச் சுடரடுப்பைக் கண்டுபிடிக்கவில்லை எனக் கூறப்படுகிறது. உண்மையில் இது மைக்கேல் பரடேயின் முந்திய வடிவமைப்பில், பன்சனின் சோதனைச் சாலை உதவியாளரால்  திருத்தம் செய்து உருவாக்கப்பட்டதாகும்.

இக்கருவி, குளாயின் வழி தொடர்ச்சியாகவரும் எரியத்தக்க வாயுவொன்றைப் பாதுகாப்பாக எரியவைக்கிறது. முக்கியமாக மீதேன் எனும் வாயுவைக் கொண்டிருக்கும், இயற்கை எரிவளி, புரொப்பேன், பியூட்டேன் என்பன அடங்கிய திரவமாக்கிய பெட்ரோலியம் வாயு (liquified petroleum gas), அல்லது இவ்விரண்டினதும் கலவை என்பனவே இக்கருவியில் பயன்படும் எரியூட்டும் வாயுவாகும். இது கண்டுபிடிக்கப்பட்ட காலத்தில் நிலக்கரி வாயுவையே பெரிதும் பயன்படுத்தி வந்தனர்.

thumb|300px|left|பன்சன் சுடரடுப்பின் பக்கத்துளைகளூடாகச் செல்லும் வளியின் அளவைப் பொறுத்து உண்டாகும் வெவ்வேறுவிதமான சுவாலைகள். 1. வளித்துளைகள் மூடியநிலை  2. வளித்துளைகள் அரைப்பங்கு திறந்தநிலை 3. வளித்துளைகள் ஏறத்தாளத் திறந்தநிலை 4. வளித்துளைகள் முற்றாகத் திறந்தநிலை

பன்சன் சுடரடுப்பு, ஒரு பாரமான அடியையும், அதிலிருந்து மேல்நோக்கியவாறு பொருத்தப்பட்டிருக்கும் ஒரு குழாயையும் கொண்டது. இக் குழாயின் அடிப்பகுதியில், அடிக்குச் சற்று மேலாக வாயு வழங்கும் குழாயைப் பொருத்துவதற்கான இணைப்புகள் உள்ளன. சோதனைச்சாலை மேசைகளில் பல முனைகளைக் கொண்ட வாயு வழங்கும் இணைப்புகள் பொருத்தப்பட்டிருக்கும். இம்முனைகளில் இருந்து ரப்பர் குழாய்கள் மூலம் பன்சன் சுடரடுப்புக்கு இணைப்புக் கொடுக்கப்படும். பன்சன் சுடரடுப்பின் நிலைக்குத்துக் குழாயின் அடிப்பகுதியில் நுண்ணிய துளை மூலம் செலுத்தப்படும்வாயு, குழாய் வழியாக மேல்நோக்கிச் செல்லும். இக் குழாயின் அடிப்பகுதியில் பக்கங்களில் துளைகள் அமைக்கப்பட்டிருக்கும். இத்துளைகளூடாக வளியும் உள்ளே செல்லும். இக் குழாயின் மேற்பகுதியூடாக வெளிவரும் இக்கலவை எரியூட்டப்படும்போது சுவாலையுடன் எரியும்.

## மேற்கோள்கள்

பகுப்பு:ஆய்வுக்கூடக் கருவிகள்
பகுப்பு:செருமானியக் கண்டுபிடிப்புகள்
ஜனநாயக மக்கள் கூட்டணி

**ஜனநாயக மக்கள் கூட்டணி (Democratic People Alliance)** 2006 தமிழக சட்டமன்ற தேர்தலுக்காக அனைத்திந்திய அண்ணா திராவிட முன்னேற்றக் கழகம் தலைமையில் அமைக்கப்பட்ட ஒரு தேர்தல் கூட்டணி ஆகும். இக்கூட்டணி 2006 முதல் 2009 வரையில் செயல்பட்டு வந்தது. 

#### [[அஇஅதிமுக தலைமையிலான கூட்டணி|அதிமுக கூட்டணி]]
|&nbsp;
! கட்சி 
! தொகுதி 
|-
|
| அதிமுக
| align="right" | 182 
|-
| 
| மதிமுக
| align="right" | 35
|-
| கோவில் மணி சின்னம்
| விசிக
| align="right" | 9
|-
| 
| இதேலீ
| align="right" | 2
|-
| 
| இந்திய தேசிய தொழிலாளர் காங்கிரஸ்
| align="right" | 2
|-
| 
| இந்தியன் யூனியன் முஸ்லிம் லீக் (தமிழ்நாடு)
| align="right" | 1
|-
| 
| மூவேந்தர் முன்னேற்ற கழகம்
| align="right" | 1
|-
| 
| ஃபார்வேட் பிளாக் (சந்தானம்)
| align="right" | 1
|-
| 
| ஜதம
| align="right" | 1
|}

## மேற்கோள்கள்

பகுப்பு:தமிழக தேர்தல் கூட்டணிகள்
சூழ்பொருளியல்

**சூழ்பொருளியல்** (Pragmatics) என்பது, சொற்றொடரின் பொருளுக்கும், பேசுபவரின் பொருளுக்கும் இடையிலுள்ள தொடர்புகளை ஆராயும் துறையாகும். எனவே இத்துறையில், சூழ்நிலை (context) எவ்வாறு பொருள்கொள்ளலில் செல்வாக்குச் செலுத்துகின்றது என்பது பற்றிய ஆய்வு முக்கியத்துவம் பெறுகின்றது. சூழ்பொருளியல் பொதுவான மொழியியலின் ஒரு துணைப் பிரிவாகும்.

## ஆய்வுமுறையும், முன்கருதற் குறிப்புகளும் (presuppositions)

சூழ்பொருளியல், பொதுவாக உரையாடற் சூழ்நிலையில், சொற்றொடர்களாலான பேச்சுத் தொடர்களிலேயே (utterances) முக்கியமாக ஆர்வம் காட்டுகின்றது. சூழ்பொருளியலில், சொற்றொடர்ப் பொருள் (sentence meaning), பேசுனர் பொருள் (speaker meaning) ஆகிய இரண்டும் ஒன்றிலிருந்து ஒன்று வேறுபடுத்தி அறியப்படுகின்றது. *சொற்றொடர்ப் பொருள்* என்பது சொற்றொடரால் குறிக்கப்படுகின்ற நேரடியான பொருளாகும். *பேசுனர் பொருள்* எனும்போது அது, பேசுனர் தெரியப்படுத்த விரும்பும் கருத்துருவைக் குறிக்கிறது.

இன்னொரு பேசுனர் தெரிவிக்க விரும்பும் பொருளைப் புரிந்து கொள்ளக்கூடிய ஆற்றல், *சூழ்பொருளியல் ஆற்றல்* எனப்படுகின்றது.

பகுப்பு:மொழியியல்
சொற்றொடரியல்

**சொற்றொடரியல்** அல்லது **தொடரியல்** (*syntax*) என்பது, ஒரு சொற்றொடரில் சொற்கள் ஒன்றுடன் ஒன்று சேரும் முறையைக் கட்டுப்படுத்துகின்ற, விதிகள், அல்லது ஒழுங்கமைந்த தொடர்புகள் பற்றிய ஆய்வாகும். இது, வெவ்வேறு சொற்கள் எவ்வாறு இணைந்து துணைத்தொடர்களாகவும் (clauses), அவை இணைந்து எவ்வாறு சொற்றொடர்கள் (sentences) ஆகவும், உருவாகின்றன என்பது பற்றிக் கவனத்தில் கொள்கிறது. சொற்றொடரியல் விளக்கமுறை (descriptive) இலக்கணத்தை ஒழுங்குபடுத்த முயல்கிறது.

## மேலும் காண்க
* தொடரியல் (நிரலாக்கம்)

பகுப்பு:மொழியியல்
பகுப்பு:இலக்கணம்

## மேற்கோள்கள்
பதிகள்

**பதிகள்** அய்யாவழியின் புனிதத்தலங்களுள் மிக முக்கியமானதாகும். அய்யா வைகுண்டரின் அவதார இகனைகளுடன் தொடர்புடைய அனைத்து தலங்களுக்கும் அகிலத்தில் பதி என்ற அந்தஸ்து கொடுக்கப்பட்டிருக்கிறது. இவை ஐந்து ஆகும்.

# சுவாமிதோப்பு பதி
# அம்பலப்பதி
# முட்டப்பதி
# தாமரைகுளம் பதி
# பூப்பதி

இவை அல்லாது வாகைப்பதி மற்றும் அவதாரப்பதி ஆகியவைகளும் பதிகள் என்றே அறியப்படுகின்றன. 

பகுப்பு:அய்யாவழி
பால பிரஜாபதி அடிகளார்

**பால பிரஜாபதி அடிகளார்** (*Bala Prajapathi Adikalar*) அய்யாவழியின் தற்போதைய தலைவராக அறியப்படுகிறார்.  இந்து சமயத்தை போன்று அய்யாவழியும் ஒரு ஒருங்கிணைக்கப்படாத சமயமாக இருப்பதால் ஆட்சி ரீதியாக அல்லாமல் சமய ரீதியாக மட்டும் அதன் தலைவராக அடிகளார் இருக்கிறார். ஆகையால் அய்யாவழியின் மொத்த கட்டுப்பாடும் அவரின் ஆளுமைக்கு கீழ் வருவதில்லை. இவர் சுவாமிதோப்பு பதியின் தற்போதைய பட்டத்து அய்யாவாகவும் உள்ளார். மேலும் இத்தலைமையை அய்யாவழியின் சில உட்பிரிவுகள் ஏற்றுக்கொள்வதில்லை.

இவர் கன்னியாகுமரி மாவட்டத்தில் 1992-ல் ஏற்பட்ட மண்டைக்காடு மதக்கலவரத்தின் போது அதை முடிவுக்கு கொண்டு வரும் முயற்சியாக பல பேச்சுவார்த்தைகளில் ஈடுபட்டவர் ஆவார். அதர்காக தமிழக அரசின் 2003-ஆவது ஆண்டின் மத நல்லிணக்கத்துகான கோட்டை அமீர் விருதை பெற்றார்.

## இவற்றையும் பார்க்கவும்

*பையன் வாரிசு
*பிரபல இந்தியர்களின் பட்டியல்

## மேற்கோள்கள்

பகுப்பு:அய்யாவழி
பகுப்பு:கன்னியாகுமரி மாவட்ட மக்கள்
பையன் வாரிசு

**பையன் வாரீசினர்** தற்பொதைய தலைமைப்பதி நிர்வாகிகளாவார்கள் ஆவர்கள். இவர்கள் அய்யா வைகுண்டர் சச்சுருவமாக இருந்த போது அய்யாவுக்கு பணிவிடை செய்ய அய்யாவால் தேர்ந்தெடுக்கப்பட்ட பால் பையனின் சந்ததியினர்களாக கருதப்படுகிறார்கள். ஆனால் பால் பையன் பற்றிய எந்த குறிப்புகளும் அகிலத்தில் இல்லை. ஆனால் அருள் நூலின் பத்திரத்தில் வரும் "*பையன்மார் பத்திரம்*" என்னும் சொற்றொடர் இவர்களை குறிப்பதாக கூறப்படுகிறது.

பகுப்பு:அய்யாவழி
பஞ்சப்பதி

**பஞ்சப்பதி** என்பது தென்னிந்திய சமயமான அய்யாவழியின் புனித தலங்களாகும். இவை ஐந்து ஆகும்.

* சுவாமிதோப்பு பதி
* அம்பலப்பதி
* முட்டப்பதி
* பூப்பதி
* தாமரைகுளம் பதி

மேலும் அவதாரப்பதியும் வாகைப்பதியும் இரண்டாம் நிலை புனித தலங்களாக கருதப்படுகிறது.

பகுப்பு:அய்யாவழி
அவதாரம்

**அவதாரம்** என்பது தர்மக் கோட்பாட்டு சமயங்களான இந்துசமயத்திலும் அய்யாவழியிலும் குறிப்பிடப்படும் ஒரு கோட்பாடு ஆகும். இரு சமயங்களிலும் பொதுவாக திருமாலே அவதாரக்கடவுளாக கருதப்படுகிறார். மனிதன் மற்றும் அனைத்து சீவராசிகளும் பூமியில் கர்ம வினை காரணமாக பிறப்பெடுக்கிறது. ஆனால் இறைவன் எவ்வித கர்ம வினையின்றி அதர்மத்தை அழித்து தர்மத்தை நிலைநாட்டவே பூமியில் அவதாரம் எடுக்கிறார். இவ்விடம் அவதாரம் எனபதற்கு இறங்கி வருதல் என்று பொருள்.

## திருமாலின் அவதாரங்கள்
விஷ்ணுவின் பத்து அவதாரங்கள்.
* மச்ச அவதாரம்
* கூர்ம அவதாரம்
* வராக அவதாரம்
* நரசிம்ம அவதாரம்
* வாமன அவதாரம்
* பரசுராமர் அவதாரம்
* இராமர் அவதாரம்
* பலராமர் அவதாரம்
* கிருஷ்ண அவதாரம் 
* கல்கி அவதாரம் 
அதுமட்டுமல்ல, புராணங்களின் கூட விஷ்ணுவின் பற்றி கூறப்படுகின்றன. மேலும் சீக்கிய மதத்திலும்  விஷ்ணுவின்  அவதாரங்களை பற்றி கூறப்படுகிறது.

## சிவபெருமானின் அவதாரங்கள்

சைவ சமயக்கடவுளான சிவபெருமான் அவதாரங்களை எடுப்பதில்லை என்ற நம்பிக்கை நிலவினாலும், சிவபெருமான் இருபத்து எட்டு அவதாரங்களை எடுத்ததாக மகாபுராணங்களில் ஒன்றான கூர்ம புராணம் கூறுகிறது.

# ஸ்வேதா
# சுதாரா
# மதனன்
# சுஹோத்திரன்
# கங்கணன்
# லோகாக்ஷி
# ஜெய் கிஷ்ஹவ்யன்
# தாதிவாகன்
# ரிஷபன்
# பிருகு
# உக்கிரன்
# அத்திரி
# கவுதமன்
# வேதசீர்ஷன்
# கோகர்ணன்
# ஷிகந்தகன்
# ஜடமாலி
# அட்டஹாசன்
# தாருகன்
# லங்காலி
# மகாயாமன்
# முனி
# ஷுலி
# பிண்ட முனீச்வரன்
# ஸஹிஷ்ணு
# ஸோமசர்மா
# நகுலீஸ்வரன்
# அசுவத்தாமன்

## பராசக்தியின் அவதாரங்கள்
# சதி 
# பார்வதி 
# காளி
# தாரா
# திரிபுரசுந்தரி
# புவனேசுவரி
# பைரவி
# சின்னமஸ்தா 
# தூமாவதி
# பகளாமுகி
# மாதங்கி
# கமலாத்மிகா
# சைலபுத்ரி
# பிரம்மச்சாரிணி
# சந்திரகாந்தா
# குக்ஷ்மாந்தா
# கந்தமாதா
# காத்யாயனி
# காளராத்ரி
# மகாகௌரி
# சித்திதாத்ரி 
# துர்க்கை 
# கௌசிகி 
# மஹாகாளி 
# சப்தகன்னியர்
# விந்தியவாசினி 
# சாகம்பரி 
# பிரமாரி 
# ரக்ததந்திகா
# பீமாதேவி 
# பத்மாவதி
# த்வரிதா

## விநாயகரின் அவதாரங்கள்
**யுக அவதாரங்கள்**

# மகாகடன் 
# மயூரேசுவரன் 
# கஜானனர்  
# தர்மகேது

**32 கணபதிகள்**

# பால கணபதி 
# தருண கணபதி 
# மகா கணபதி 
# வீர கணபதி 
# வர கணபதி
# சித்தி கணபதி 
# ஹேரம்ப கணபதி 
# விக்ன கணபதி 
# பக்தி கணபதி  
# உச்சிஷ்ட கணபதி 
# லட்சுமி கணபதி 
# சக்தி கணபதி   
# சங்கடஹரகணபதி

**அஷ்ட விநாயகர்கள்** 
# வக்ரதுண்டன்
# ஏகதந்தன்
# விகடன்
# லம்போதரன்
# மஹோதரன்
# கஜமுகன்
# விக்னராஜன்
# துர்மவர்ணன்

## லட்சுமிதேவியின் அவதாரங்கள்
*அஷ்டலட்சுமி: ஆதிலட்சுமி, வீரலட்சுமி, ஐஸ்வரிய லட்சுமி, கஜலட்சுமி, சந்தான லட்சுமி, விஜய லட்சுமி, தன லட்சுமி , தான்ய லட்சுமி 
*சீதை
*ராதாராணி 
*ருக்மணி 
*ஆண்டாள் 
*பூமாதேவி
*யமுனை 
*பத்மாவதி 
*துளசி 
*வைஷ்ணவி 
*வராகி 
*நரசிம்மி

## ஆதிசேஷனின் அவதாரங்கள்
ஒவ்வொரு யுகத்திலும் மகாவிஷ்ணு அவதரிப்பதை போன்று அவரின் பக்தரான ஆதிசேஷனும் சில அவதாரங்களை எடுத்திருக்கிறார்.
# லட்சுமணன் 
# பலராமன்  
# ராமானுஜர் 
# மணவாளி முனிகள்

## மகாபாரதத்தில் அவதாரங்கள்
மகாபாரதத்திலும் அவதாரங்களை பற்றி கூறப்படுகிறது. 

தெரியுமா:

தேவர்கள் மட்டுமல்ல அசுரர்களும் மானிட வடிவில் பூமியில் மீண்டும் பிறந்ததாக மகாபாரதம் கூறுகிறது. அதோடு சில மகாபாரத கதைமாந்தர்களில் முற்பிறவியை பற்றி சில புராணங்களில் கூறப்பட்டுள்ளன.

*கிராதன் என்பவன் மகாபாரதத்தில் அபிமன்யுவிடன் போரிட்டவர்களின் ஒருவன்; இவன் ராகுவின் அவதாரமாவான்.
*துரியோதனனின் சகோதரர்கள் அசுரர்களின் அவதாரமாவர்.

## மேற்கோள்கள்

பகுப்பு:இந்து மெய்யியல் கருத்துருக்கள்
பகுப்பு:சமயக் கருத்துருக்கள்
பகுப்பு:இந்து சமயம்
பகுப்பு:வைணவ சமயம்
நிழல் தாங்கல்

**நிழல் தாங்கல்**, அய்யாவழியின் வழிபாட்டு தலங்களுக்கு அகிலத்திரட்டு அம்மானையில் கொடுக்கப்பட்டுள்ள பெயராகும். இவை பதிகளிலிருந்து முற்றிலும் வேறுபட்டவைகளாகும். அய்யாவழியின் வழிபாட்டு தலங்களுள் அய்யா வைகுண்டரின் அவதார இகனைகளுடன் நேரடித் தொடர்பு இல்லாதவைகளெல்லாம் தாங்கல்கள் என்றே அகிலத்தில் குறிப்பிடப்படுகிறது.

இவை பதிகளை விட அளவில் சிறியவை. மேலும், இங்கு எந்த வித சிலைகளும் இருக்காது. ‌இவை மிகத் தூய்மையுடன் பேணப்படுகின்றன.

1996- ஆம் ஆண்டின் கணக்கெடுப்பின் படி தென்னிந்திய முழுவதுமாக 7000 தாங்கல்கள் இருப்பதாக கணக்கிடப்பட்டிருக்கிறது. தமிழகத்தின் தென் மாவட்டங்களில் இவை அதிகமாக காணப்படுகின்றன.

பகுப்பு:அய்யாவழி

2018களில் நிழல் தாங்கல் என்ற பெயர்கள் சில அறிவற்றவர்களால் திருக்கோயில் என ஆங்காங்கே மாற்றப்பட்டுள்ளது. அகிலத்திரட்டு அம்மானையில் தெளிவாக உள்ளது,அய்யாவின் நேரடி இகனைகளுடன்  தொடர்புடையவைகள் பதிகள் எனவும், மற்ற அய்யா வழிபாட்டு தலங்கள் நிழல் தாங்கல் எனவும் குறிப்பிடப்பட்டுள்ளது.  அதை விடுத்து திருக்கோயில் என பெயர் மாற்றுவது அய்யாவழிக்கு உகந்தது இல்லை.  திருக்கோயிலுக்கு உள்ளே செல்லவிடாமல் இருந்ததால் தானே இந்த வழிபாட்டு உரிமையை அய்யா நமக்கு  தந்தார். நம் கையை வைத்து நம் கண்ணை ஏன் குத்தவேண்டும்.விழிப்புடன் இருப்போம்.தீயவர்களிடம் விலகி இருப்போம். அய்யா நமக்கு அருளிய பதிகளிலும் நிழல் தாங்கல்களிலும் வழிபட்டு,அய்யாவின் அருள் பெறுவோம்.அய்யா உண்டு

இதில் ,*அமராவதிவிளை நிழல் தாங்கல் மாதம் தோறும் முதல் கிழமை தோறும்  அன்னதானமும் வருடத்தில் பத்து நாள் திருவிழாவும் அன்னதானமும் கொண்டாடப்படுகிறது.
அய்யாவழி புராணம்

**அய்யாவழி புராணம்** அய்யாவழி சமயத்தின் வழியில் நின்று பிரபஞ்ச உற்பத்தி முதல் உலகின் வரலாற்றையும் அதனுடனிணைத்து கடந்தகாலம், நிகழ்காலம் மற்றும் எதிர்காலம் ஆகிய முக்கால சம்பவங்களையும் கூறுவதாக அமைந்துள்ளது. இதன் மூலம் அகிலத்திரட்டு அம்மானை ஆகும். இது அய்யாவழியின் புனித நூலாகும். 

பகுப்பு:அய்யாவழி
பயன்பாட்டு மொழியியல்

**பயன்பாட்டு மொழியியல்** அல்லது **பயனாக்க மொழியியல்** என்பது, மொழியியலின் ஒரு பிரிவாகும். இது மொழியியற் கோட்பாடுகளை உலகின் நடைமுறைப் பிரச்சினைகளுக்குத் தீர்வுகாணப் பயன்படுத்துவதைக் குறிக்கோளாகக் கொண்டது. இது மொழிக் கல்வி, இரண்டாம் மொழிகற்றல் போன்ற துறைகளிலேயே அதிகம் பயன்பட்டு வந்தது. இத்துறை மொழி கற்றல் ஆய்வுகளுக்கு மட்டுப்படுத்தப்பட்டது என்பவர்களுக்கும், இல்லை, இது மொழியியற் கோட்பாடுகளின் பயன்பாடுகள் அனைத்தையும் உள்ளடக்குகிறது என்போருக்கும் இடையே தொடர்ச்சியான இழுபறிநிலை இருந்து வந்தது. தற்காலத்தில், மொழியியல் தொடர்பான அறிவு பல்வேறுபட்ட அறிவுத்துறைகளுக்கும் தேவையான ஒன்றாக உள்ளது. இலக்கியம், நாட்டுப்புறவியல், அகராதியியல், சமூகவியல், மானிடவியல் போன்ற துறைகளிலும், உளவியல், கணினி அறிவியல், நரம்பியல், தகவல் தொடர்பியல் போன்ற அறிவியல் சார்ந்த துறைகளிலும் மொழியியலின் தேவை பெருமளவுக்கு உணரப்பட்டுள்ளது. இத்துறைகளிலான ஆய்வுகளில் மொழியியல் கோட்பாடுகள் பயன்படுத்தப்பட்டு வருகின்றன.

## குறிப்புகள்

## உசாத்துணைகள்
* கருணாகரன், கி., ஜெயா, வ., *மொழியியல்*, மெய்யப்பன் பதிப்பகம், சிதம்பரம், 2007.

பகுப்பு:மொழியியல்
பகுப்பு:பயன்பாட்டு மொழியியல்
குறவஞ்சி

**குறவஞ்சி** ஒரு தமிழ் பாடல் நாடக (opera) இலக்கிய வடிவமாகும். இது சிற்றிலக்கிய வகைகளில் ஒன்றாகும். 

பாட்டுடைத் தலைவன் உலாவரக் கண்ட தலைவி ஒருத்தி, அத்தலைவன் மீது காதல் கொண்டு அவனை அடையத் தவிக்கும் நிலையில், குறவர் குலத்தைச் சார்ந்த பெண் ஒருத்தி அத்தலைவிக்குக் குறி கூறிப் பரிசில் பெறும் செய்திகளைக் கூறுதலால் *குறவஞ்சி* என்னும் பெயர் பெற்றது. குறவஞ்சி இலக்கியம் பின்னாளில் *குறத்திப்பாட்டு* என்றும் வழங்கலாயிற்று.

குறவஞ்சி பாடல் நாடகங்கள் ஆரம்பத்தில் வசதிபடைத்தோருக்காக ஆடப்பெற்றாலும் அவற்றின் மையபாத்திரங்கள் நாடோடிகள் ஆவார்கள். குறவஞ்சியில் பல விதங்கள் உண்டு. அவற்றுள் "குறத்தி குறி கூறுவதுங் குறவனுடன் பேசி அளவளாவுவதுமாகிய செய்திகள் தலைமைபெறப் பாடும் குறவஞ்சி ஒரு பிரபல விதமாகும். குறிஞ்சி நிலத்துச் செய்திகளைக் குறவஞ்சி வருணிக்கும். சேரிவழக்கு முதலியன இதில் இடம்பெறும்".

திரிகூடராசப்பக் கவிராயர் இயற்றிய குற்றாலக்குறவஞ்சி முதல் குறவஞ்சி நூல் ஆகும். குற்றால நாதனே பாட்டுடைத் தலைவன். அவனைக் காதலிக்கும் வசந்தவல்லி கதைத் தலைவி  ஆவாள் . இந்நூலை எழுதிய ஆசிரியரை பாராட்டும் வகையில் 'குறவஞ்சிமேடு' என்னும் நிலப்பகுதியை மதுரையை ஆண்ட மன்னன் சொக்கலிங்க நாயக்கர் வழங்கினார். 

குறவஞ்சி நாடகங்கள் பற்றி ஆய்வு செய்வோரில் இந்திரா பீட்டர்சன் அவர்கள் குறிப்பிடத்தக்கவர்.

## குறவஞ்சிகள்
* சரபேந்திர பூபாலக் குறவஞ்சி
* அழகர் குறவஞ்சி
* திருக்குற்றாலக் குறவஞ்சி
* செந்தில் குறவஞ்சி
* கும்பேசர் குறவஞ்சி
* விராலிமலைக் குறவஞ்சி
* தியாகேசர் குறவஞ்சி
*பெத்தலகேம் குறவஞ்சி

### ஈழத்துக் குறவஞ்சிகள்
* *திருக்கோணேசர் மலைக் குறவஞ்சி*
* *நகுமலைக் குறவஞ்சி*
* *நல்லைக் குறவஞ்சி*
* *நல்லைநகர்க் குறவஞ்சி*
* *வண்ணைக் குறவஞ்சி*
* *வண்ணை வைத்தியலிங்கக் குறவஞ்சி*

## குறிப்புகள்


பகுப்பு:குறவஞ்சிகள்
அண்ணமார் சாமி கதை

**அண்ணமார் சாமி கதை** அல்லது **அண்ணமார் கதை** அல்லது **குன்றுடையான் கதை** என்பது கொங்கு நாட்டில் வழங்கிய ஒரு நாட்டு கூத்து ஆகும்.  இக்கதையின் கதையியல், விரிவு, அழகியல் போன்ற அம்சங்களை கருதி இக்கதையை மகாபாரதம், இராமாயணம் போன்ற காப்பியங்களுடன் ஒப்பிடலாம் என்று இக்கதையை நுணுக்கமாக ஆய்ந்த பிரெண்டா பெக் என்ற தமிழியல் ஆய்வாளர் குறிப்பிடுகின்றார்.  மேலும் "கதையின் கருப்பொருளை ஆய்வு செய்வதன் மூலம் எதிர்ப்பு/எதிர் அழகியல் (oppositional asthetic) எனும் கருத்தாக்கதைக் காட்டுவதாக முன்வைக்கின்றார்".

இக்கதை இன்று வழக்கொழிந்து வரும் நிலையில் இவரின் "அண்ணமார் கதை" நூலும், இயங்குபடமும் முக்கிய ஆவணங்களாகத் திகழ்கின்றன.  இக்கதை உடுக்கையடி பாடலாகவும், வேடம் தரித்து நடித்தும் பாடப்படுகிறது. கிராமப்புறங்களில் இன்றும் இக்கதை கூத்து வடிவில் நிகழ்த்தப்படுகிறது.

## பதிப்பு வரலாறு
நாட்டார் காப்பியமான அண்ணமார் சாமி கதையை 1971 இல் கவிஞர் சக்திக்கனல், நூலாகப் பதிப்பித்தார். அவருக்கு முன்பே அமெரிக்க ஆய்வாளர் *பிரெண்டா பெக்*  தாராபுரத்தை அடுத்த ஓலப்பாளையம் என்னும் சிற்றூரில் தங்கி இக்கதையின் வாய்மொழி வடிவை சேகரித்திருந்தார். அதன் உரைநடை வடிவம்  1992 இல் வெளியானது. சக்திக்கனல் ஏட்டுச் சுவடியில் இருந்து அண்ணமார் சாமி கதையை பதிப்பித்திருந்தாலும், அதில் இடைச்சொருகலைச் செய்துள்ளார் என்று *பிரெண்டா பெக்* குற்றம் சாட்டினார்.
  
## கதை மாந்தர்
*குன்றுடையான் (பேச்சு வழக்கில் குன்னுடையான்)
*தாமரை (குன்றுடையான் மனைவி)
*பொன்னர் (பெரியண்ணன் - குன்றுடையான் மகன்)
*சங்கர் (சின்னண்ணன்- குன்றுடையான் மகன்)
*அருக்காணித் தங்கம் (அ) தங்காயி (குன்றுடையான் மகள்)
*செல்லாத்தாக் (குன்றுடையான் பங்காளி)
*தலையூர் காளி
*மாயவன்
*சாம்புவன்

## துணை நூல்கள்
* Brenda E. Beck. 1982. *The three twins: The telling of a South Indian folk epic*. Bloomington, IN: Indiana University Press. ISBN: 0253360145.

## இவற்றையும் பார்க்க
* பொன்னர் சங்கர் (திரைப்படம்)

## வெளி இணைப்புகள்
* ஹிந்துஸ்தானி இசையும் அண்ணன்மார்சாமி கூத்தும்

## குறிப்புகள்


பகுப்பு:தமிழ் தொன்மவியல்
பகுப்பு:தமிழ் இயங்குபடங்கள்
பகுப்பு:தமிழ் நாட்டுப்புறக் கதைகள்
அலைந்துசூழ்வியல்

அலைந்துசுழல் மக்களை (diaspora people), அலைந்துழல்வு (diaspora) காரணிகளை, வாழ்வியலை, வாழ்வியல் பிரச்சினைகளை ஆயும் இயலை **அலைந்துசூழ்வியல் (diaspora studies)** எனலாம்.

அலைந்துழல்வு என்பது ஒரு தேசிய இன மக்கள் உலகின் பல பாகங்களுக்கும் சிதறுதலை குறிக்கின்றது.

அலைந்துசுழல் மக்கள் அலைந்துழல்வுக்கு உட்பட்ட மக்களை குறித்து நிற்கின்றது.

அலைந்துசுழல்வின் கோட்பாட்டியல் (diaspoara theory) அலைந்துசுழல்வை விளங்கிகொள்வதற்குரிய சமூக விஞ்ஞான கோட்ட்பாட்டை உருவாக்க, விபரிக்க முனைகின்றது.

## இவற்றையும் பார்க்க
* இடப்பெயர்வு
* புலப்பெயர்வு
* புகலிடம்
* அகதி

## வெளி இணைப்புகள்
* Facets of Tamil Diaspora ‘Tamil Experience in Other Spaces’. 

## மேற்கோள்கள்

பகுப்பு:சமூகம்
பகுப்பு:மானிடவியல்
அடித்தளம் (கட்டுமானம்)

[thumb|ஒரு [வீடு (கட்டிடம்)|வீட்டின் மேலோட்ட அடித்தளம், எதிர் நிலையில் வானளாவியின் ஆழ்ந்த அடித்தளம்.]]

கட்டுமானத்துறையில் **அடித்தளம்** என்பது, கட்டிடம் அல்லது ஒரு அமைப்பின் சுமையை நிலத்துக்குக் கடத்துவதற்கான ஒரு அமைப்புக் கூறு ஆகும். இவை பொதுவாக நிலத்தின் கீழேயே அமைகின்றன. இதனால் இவை கட்டிடங்களின் நிலக்கீழ் அமைப்பின் ஒரு பகுதியாகக் கொள்ளப்படுகின்றன.

அடித்தளமானது கட்டடத்தின் ஒரு முக்கியம் வாய்ந்த பகுதியாக இருக்கிறது. இது நிலத்துடன் நேரடித்தொடர்பை வைத்திருக்கிறது.

## அடித்தள வடிவமைப்பு
அடித்தளங்களின் வடிவமைப்பானது, கட்டிடம் அல்லது அமைப்பின் உயரம், அதன்மீது சுமத்தப்படவுள்ள நிறை உட்பட அதன் நிறை, மண்ணின் தாங்குதிறன், மண்வகை, நிலக்கீழ் நீர்மட்டம் போன்ற பல விடயங்களில் தங்கியுள்ளது.

## அடித்தள வகைகள்

அடித்தளங்கள், கட்டுமானம் மற்றும் மண்ணின் இயல்புகளைப் பொறுத்து இரு விதமாக உள்ளன.

### மேலோட்ட அடித்தளம்
மேலோட்ட அடித்தளம், பொதுவாக மண்ணில் சில மீட்டர்கள் வரை புகும்படி அல்லது பற்றி உட்பொதிக்கப்பட்ட வகையில் அமைக்கப்படும். சிறிய மட்டும் நடுத்தர உயர கட்டடங்களில் பொதுவாக இந்த வகை அடித்தளங்கள் அமைக்கப்படும்.

### ஆழ்ந்த அடித்தளம்
ஆழ்ந்த அடித்தளம் என்பது ஓர் கட்டிட அமைப்பில் இருந்து, மண்ணில் உயர் பகுதியில் உள்ள பலவீனமான படலத்திலிருந்து மண்ணின் கீழே உள்ள ஒரு உறுதியான ஆழ்ந்த படலத்திற்கு பளு அல்லது சுமையை மாற்றப் பயன்படுகின்றது. வானளாவி போன்ற உயரமான கட்டடங்களில் இவ்வகை அடித்தளங்கள் பயன்படுத்தப்படும்.

## மேற்கோள்கள்

பகுப்பு:கட்டிட கட்டுமானவியல்
பகுப்பு:கட்டிடக்கலைக் கூறுகள்
மங்கா

alt=Example of a manga page|thumb|330x330px|மங்கா பக்கத்தின் உதாரணம்
**மங்கா (kanji: ; ; ** அல்லது **)** வரைகதை (comics) என்பதன் யப்ப்பானிய சொல். இது குறிப்பாக ஜப்பானிய வரைகதை வடிவத்தை குறிக்க பயன்படுத்தப்படுகின்றது. மங்கா யப்பானிய உகியொ-இ பாணிக்கும் மேற்கத்தைய பாணிக்குமான ஒரு கலப்பு எனலாம். மங்காவின் புதிய பாணி இரண்டாம் உலகப்போரின் பின் என குறிப்பிடப்படுகின்றது. ஆனால் அவற்றின் நீண்ட வரலாறு யப்ப்பானிய கலைகளில் குறிப்பிடப்பட்டுள்ளது. யப்ப்பானில், அனைத்து வயதிநரும் மங்காவைப் படிக்க விரும்புவர். பல வகையிலான படைப்புகளை இந்த ஊடகம் உள்ளடக்கும்: மற்றவைகளின் மத்தியில், அதிரடி சாகசங்கள்,வணிகம் மற்றும் வர்த்தகம், நகைச்சுவை, துப்பறிவு, வரலாற்று நாடகம், திகில், மர்மம், காதல், அறிவியல் புனைகதை, பாலியல், விளையாட்டு மற்றும் தீர்மானமின்மை. பல மங்காக்கள் மற்ற மொழிகளுக்கு மொழிபெயர்க்கப்பட்டுள்ளது. 1950களில் இருந்து, மங்கா யப்பணிய பதிப்பகத் துறையில் ஒரு முக்கிய பகுதியாக மாறிவிட்டது.

alt=யப்பானிய எழுத்துகளில் மங்கா|thumb|252x252px|யப்பானிய எழுத்துகளில் மங்காமங்கா கதைகள் பொதுவாக கருப்பு மற்றும் வெள்ளை நிறத்தில் அச்சிடப்படுகின்றன, இருப்பினும் சில வண்ணமயமான மங்கா உள்ளன. யப்ப்பானில், மங்கா பொதுவாக பெரிய மங்கா பத்திரிகைகளில் வரிசைப்படுத்தப்படுகின்றன, பெரும்பாலும் பல கதைகள் உள்ள. ஒவ்வொறு மங்காவிலும் ஒரு அத்தியாயம் இருக்கும், அது அடுத்த பதிப்பில் தொடரும்.

ஒரு மங்கா தொடர் போதுமான வரவேற்பை  பெற்றால், அது வெளியீடின் போது, அல்லது பின்னர் அது அசைவூட்டப்படலாம். இதற்கு பெயர் **[[அனிமே]]**. சில நேரங்களில் மங்கா ஏற்கனவே இருக்கும் நேரடி அல்லது இயங்குப்பட திரைப்படங்களை மய்யமாக வைத்து வரையப்படுகின்றன.

## சர்வதேச சந்தைகள்
alt=ஒரு பாரம்பரிய மங்காவின் வாசிப்பு திசையைக்குறிக்கும் படம்|thumb|216x216px|ஒரு பாரம்பரிய மங்காவின் வாசிப்பு திசையைக்குறிக்கும் படம்
2007 ஆம் ஆண்டுக்குள், சர்வதேச வரைகதை மீதான மங்காவின் செல்வாக்கு கடந்த இரு தசாப்தங்களில் கணிசமாக அதிகரித்துள்ளது. "செல்வாக்கு" இங்கு யப்பான் வெளியே உள்ள வரைகதை சந்தைகள் மற்றும் சர்வதேச அளவில் வரைகதை கலைஞர்கள் மீது உள்ள அழகியல் பாதிப்புகளை குறிக்கும்.

பாரம்பரியமாக, மங்கா கதைகள் மேல் இருந்து கீழ் மற்றும் வலது இருந்து இடது ஓடுகிறது. சில மொழிபெயர்ப்பு மங்கா வெளியீட்டாளர்கள் இந்த அசல் வடிவமைப்பை வைத்துக்கொள்வர். சில வெளியீட்டாளர்கள் மொழிபெயர்ப்பை அச்சிடுவதற்கு முன் கிடைமட்டமாக பக்கங்களை பிரதிபலிக்கிறார்கள், வாசிப்பு திசையை இன்னும் "மேற்கத்திய" இடதுபுறமாக மாற்றுவதால், வெளிநாட்டு வாசகர்கள் அல்லது பாரம்பரிய காமிக்ஸ்-நுகர்வோர் குழப்பம் அடையாமல் இருப்பர் .

## பல்கலைக்கழக கல்வி
2000 ஆம் ஆண்டிலிருந்து, கியோட்டோ சேகா பல்கலைக்கழகத்தில் என்ற யப்பானிய பல்கலைக்கழகத்தில், மங்காவிற்கென படிப்பை வழங்ககியது. பின்னர், பல நிறுவப்பட்ட பல்கலைக்கழகங்கள் மற்றும் தொழிற்கல்வி பள்ளிகள் பயிற்சி வகுப்புகளை நிறுவின.
alt=ஜப்பானில் ஒரு மங்கா கடை|ஒன்றுமில்லை|thumb|ஜப்பானில் ஒரு மங்கா கடை

## மேற்கோள்கள்

## மேலும் படிக்க

* அனிமே
* இயங்குபடம்

## படங்கள்


பகுப்பு:ஜப்பானியப் பண்பாடு
தேனீர் சடங்கு

ஜப்பான், கொரியா, தாய்வான் ஆகிய நாடுகளில் மிகவும் பண்புபடுத்தப்பட்ட ஒரு மரபு சடங்காகவும் கலையாகவும் **தேனீர் சடங்கு (Tea Ceremony)** வழங்குகின்றது.  தேனீர் சடங்கு நடத்துனர் மரபுகளுக்கமைய தேனீரை தயாரித்து விருந்துனருடன் பகிர்வதே இச்சடங்கின் சாரம்சம்.

தேனீர் சடங்கு நடத்துனர் தேனீர் வகைகள், தயாரித்தல், பரிமாறல் போன்ற கலைகளில் மட்டுமல்லாமல், இது போன்ற பல கலைகளை அறிந்து அவற்றின் சடங்கின் பங்கினையும் அறிந்து வைத்திருக்க வேண்டும்.  இக்கலையை முழுமையாக கற்க பல ஆண்டுகள் தேவையாகும்.

தேனீர் சடங்கை வெறும் தேனீர் அருந்தும் ஒரு நிகழ்ச்சியாக பார்க்க முடியாது.  ஆத்மீக, உளவியல், சமூக நிலையில் தேனீர் சடங்கை அணுகினாலே அது வழங்கும் பண்பாடுகளில் அதற்கு இருக்கும் முக்கியதுவத்தைப் புரிந்து கொள்ள முடியும்.

## மேற்கோள்கள்

பகுப்பு:கலைகள்
பகுப்பு:பண்பாடு
சொற்பொருள் அம்சம்

மொழியியலில், **சொற்பொருள் அம்சம்** என்பது, குறிப்பிட்ட சொற்பொருள் இயல்புகள் இருப்பதையோ, இல்லாதிருப்பதையோ எடுத்துக்காட்டுவதற்குப் பயன்படுகின்ற குறியீட்டு முறையைக் குறிக்கும். இங்கே நேர் (+) மற்றும் எதிர் (-) அடையாளக் குறிகள் பயன்படுத்தப்படுகின்றன.

## அறிமுகம்

பொருளின் (meaning) முக்கியத்துவம் பற்றிய கருத்து இருபதாம் நூற்றாண்டின் நடுப்பகுதியிலேயே முன்வைக்கப்பட்டபோதும், மொழியியலில் இதற்கு உரிய இடம் இருக்கவில்லை. பொருள் பற்றிய ஆய்வு மிக அண்மைக் காலத்திலேயே நவீன மொழியியலில் இடம்பெறத் தொடங்கியது. அமைப்பியல்வாதிகள் (structuralists), மொழியின் பொருள் பற்றிக் கவனம் செலுத்தாமலே மொழியைப் பற்றிய ஆய்வுகளை நடத்தி வந்தனர். மொழியியலின் ஒரு துணைத் துறையான சொற்றொடரியல் (Syntax) சொற்றொடர்களின் அமைப்புப் பற்றியே கவனம் செலுத்தியது. பொருள் ஆய்வின் முக்கியத்துவத்தை விளக்க நோம் சொம்ஸ்கி (Noam Chomsky) என்பார் 1957 இல், பின்வரும் சொற்றொடரை எடுத்துக்காட்டினார்.

: *colorless green ideas sleep furiously (நிறமற்ற பச்சை எண்ணங்கள் கடுங் கோபத்துடன் தூங்கின).*

இச் சொற்றொடர், சொற்றொடரியல் அடிப்படையில் சரியானதாகும். ஆனால், சொற்பொருளியல் அடிப்படையில் இது பிழையானதும், பொருளற்றதும் ஆகும். சொற்றொடரியல், மொழியின் வடிவங்கள் உலகப் பொருட்களுடன் கொண்டுள்ள தொடர்புகள் பற்றியே கவனம் செலுத்துகின்றது.

## சொற்பொருளியலில் குறியீடுகள்

சொற்பொருளியல் அம்சம் என்பது, சொற்களில் இயல்புகளைக் குறியீட்டுடன் கூடிய சொற்களைப் பயன்படுத்தி விளக்குவதாகும். எடுத்துக்காட்டாக, சிறுவன், சிறுமி என்பவற்றைப் பின்வருமாறு குறிக்கலாம்:

: சிறுவன் என்பது: + மனித இனம், + ஆண், -வயதுவந்த 
: சிறுமி என்பது: + மனித இனம், - பெண், - வயதுவந்த

இது, சொற்களுக்கு இடையேயான தொடர்புகளையும், வேறுபாடுகளையும் நிறுவ முயற்சிக்கிறது. அத்துடன், ஒரு தொகுதி சொற்களும், பொருள்களும் (things) ஒன்றுடனொன்று எவ்வாறு தொடர்புபட்டுள்ளன என்பதை அறியவும் உதவுகின்றது.

## இவற்றையும் பார்க்கவும்

பகுப்பு:மொழியியல்
இலவசப் பண்டம்

**இலவசப்பண்டம்** எனப்படுவது பொருளியலின்படி கிடைப்பருமையற்ற பண்டம் ஆகும். இலவசப் பண்டங்கள் உற்பத்தி செலவற்றவை, விலை பெறாது, பரந்தளவு காணப்படும், நேரடியாக நுகர்விற்கு உட்படுத்தப்படும், நுகர்வில் போட்டி காணப்படாது. இப் பண்டங்களுக்கானசந்தர்ப்பச்செலவு பூச்சியமாகும்.

உ-ம்: மழைநீர், காற்று, சூரியஓளி, சட்டக் கட்டுபாடற்ற அறிவுசார் பொருட்கள், சிந்தனைகள்

கொள்வனவின்போது இலவசமாகக் கிடைக்கும் பண்டங்கள் அதாவது பூச்சிய விலைக்குக் கிடைக்கும் பண்டங்கள் எல்லாம் பொருளியலில் இலவசப் பண்டமாகாது. காரணம் இவற்றின் உற்பத்திக்கு கிடைப்பருமையான வளங்கள் உபயோகப்பட்டிருக்கும்.

இலவசப்பண்டமாக இருப்பவை கிடைப்பருமை காரணமாக பொருளாதார பண்டமாக மாறும் சாத்தியமுள்ளது.

## மேற்கோள்கள்
இணைப்புப் பண்டம்

**இணைப்புப்பண்டம்** அல்லது **நிரப்பிப்பண்டம்** எனப்படுவது பொருளியலின்படி தனித்தல்லாது இன்னொரு பண்டத்துடன் இணைத்து நுகரப்படும் பண்டமாகும்.

பண்டங்கள் *அ*, *ஆ* ஆனது இணைப்புப்பண்டங்களாயின், *அ* வினது நுகர்வு அதிகரிக்க பண்டம் ;;ஆ'' வின் நுகர்வும் இணைந்து அதிகரிக்கும்.

உ-ம்: கமரா - பிலிம்ரோல், துவக்கு - தோட்டா, கார்பயணம் - பெற்றொல்

வலக்கால் சப்பாத்து மற்றும் இடக்கால் சப்பாத்துக்கள் முழுமையான இணைப்புப்பண்டதிற்கு உதாரணமாகும். பிரதியீட்டுப்பண்டமானது இணைப்புப்பண்டதிற்கு எதிர்நடத்தையினைக் காண்பிக்கும்.

## மேற்கோள்கள்

### ஏனைய பண்டங்கள்

பகுப்பு:பண்டங்கள்
பிரதியீட்டுப் பண்டம்

**பிரதியீட்டுப் பண்டம்** எனப்படுவது பொருளியலின்படி ஒரு பண்டத்திற்குப் பதிலீடாக நுகரப்படக்கூடிய வேறொரு பண்டமாகும்.

இவ்விரு பண்டங்களும் ஒரேவகையான பயன்பாட்டினைக் கொண்டிருக்கும் அத்துடன் ஒரே நேரத்தில் ஏதாவது ஒன்றினையே நுகரவேண்டியிருக்கும். இவ்வகையான பண்டத்திற்கு சிறந்த எடுத்துக் காட்டு வெண்ணெயும், வெண்ணெய் போன்ற மார்ஜரிக் காடி (புளிமம்) கொண்ட மார்ஜரினும் ஆகும். 

இவ்விரு பண்டங்களுக்கான கேள்விகள் ஒன்றில் ஒன்று தங்கியுள்ளது இங்கு ஒரு பொருளின் விலை அதிகரிக்குமாயின் அதன் பிரதீயீட்டுப்பண்டத்தின் கேள்வி அதிகரிக்கும் மறுபக்கத்தே பொருளின் விலை குறையும்போது அதன் பிரதீயீட்டுப்பண்டத்தின் கேள்வி குறையும் நடத்தையைக் காண்பிக்கும்.

எ.கா: சீனி, சர்க்கரை மற்றும் சீடி, கசட்

இணைப்புப் பண்டமானது இவற்றிக்கு எதிரான நடத்தையைக் காண்பிக்கும்

### பிறபண்டங்கள்

பகுப்பு:பண்டங்கள்
வாழிடம் (சூழலியல்)

சூழலியலில் (ecology), **வாழிடம்** (habitat) என்பது குறிப்பிட்ட உயிர் இனம் (species) வாழ்ந்து வளர்கின்ற இடத்தைக் குறிக்கும். இது ஒரு இனக் கூட்டத்தைச் சுற்றி அமைந்துள்ள சூழலைக் குறிக்கும். ஒரு தனி உயிரினம் வாழும் இடத்தையன்றி, ஒரு இனத்தைச் சேர்ந்த உயிரினங்கள் கூட்டமாக வாழ்ந்து பெருகும் ஒரு புவியியல் பிரதேசத்தையே *வாழிடம்* என்ற சொல் குறிக்கிறது.

## இவற்றையும் பார்க்கவும்

* சூழலியல் 
* சூழ்நிலைமண்டலம் 
* வாழிடப் பாதுகாப்பு 
* மனித வாழிடம் 
* இயற்கைச் சூழல்

## வெளியிணைப்புகள்
வாழிட வகைகள்: நீர் வாழிடம் - காட்டு வாழிடம் - நிலக்கீழ் வாழிடம் - பாலைவன வாழிடம்

பகுப்பு:சூழலியல்
பகுப்பு:வாழிடம்